हमीरपुर। बिवांर थानाक्षेत्र के उमरी गांव के लोगाें ने बस्ती से शराब की दुकान हटाने की मांग की है। उमरी गांव के नाथूराम, रामेश्वर, अशोक कुमार, अजय पाल, महेश्वरीदीन, सास्वत बालिका इंटर कालेज के प्रबंधक अरिमर्दन सिंह, रमजानी, अंगद कुमार सहित सैकड़ों ग्रामीणों ने डीएम से मांग की है कि गांव में देशी शराब की दुकान बीच बस्ती में है। शराबियों में आए दिन झगड़ा होता है। स्कूली बच्चों, छात्रों व छात्राओं को परेशानियों का सामना करना पड़ता है। इसी के तहत ग्रामीणों ने डीएम से शराब की दुकान को बस्ती से हटाकर बाहर रखने की मांग की है।